open-index/open-wikipedia-markdown huggingface dataset:
Վոյցեխ Գերսոն

**Վոյցեխ Գերսոն** (, ), 19-րդ դարի կեսերի լեհ անվանի նկարիչ, լեհական ռեալիստական կերպարվեստի ականավոր ներկայացուցիչ, նաև՝ երախտավոր մանկավարժ, Վարշավայի գեղարվեստի դպրոցի երկարամյա պրոֆեսոր, ով իր վարպետությունը փոխանցել է լեհական գեղարվեստի հետագա լուսատուներին՝ «*Երիտասարդ Լեհաստան*» շարժման մի ամբողջ շարք նեոռոմանտիկ ներկայացուցիչների, ներառյալ Յուզեֆ Խելմոնսկուն, Լեոն Վիչուլկովսկուն, Վլադիսլավ Պոդկովինսկուն, Յուզեֆ Պանկևիչին, Աննա Բիլինսկա-Բոհդանովիչին, Անտոնի Պիոտրովսկուն։ Նա միաժամանակ մամուլում հանդես է եկել որպես արվեստի մեկնաբան և, բացի այդ, կազմախոսության մի գիրք է հրատարակել նկարիչների համար։ Վոյցեխ Գերսոնի մեծ թվով ստեղծագործություններ Երկրորդ համաշխարհային պատերազմի ժամանակ թալանվել են նացիստների կողմից և այլևս չեն հայտնաբերվել։

## Կենսագրություն
Վոյցեխ Գերսոնը 1844 թվականին ընդունվել և վեց տարի անց փայլուն կերպով ավարտել է Վարշավայի գեղարվեստի դպրոցը։ Այնուհետև խորամուխ է եղել պատմական թեմաներով նկարչության գաղտնիքների ու նրբությունների մեջ՝ Սանկտ Պետերբուրգի գեղարվեստի ակադեմիայում, որն ավարտել է արծաթե մեդալով։ Ուսումնառությունը շարունակել է Փարիզում՝ աշակերտելով Կոգնիտին և այլոց։ Վերադառնալով Վարշավա՝ 1865 թվականից սկսել է նկարչության դասեր տալ, նախ՝ իր իսկ արվեստանոցում, այնուհետև՝ Վարշավայի գեղարվեստի դպրոցում, որը որոշ ժամանակ անց վերափոխվեց գեղարվեստի ակադեմիայի։ 1872 թվականին նրան շնորհվել է պրոֆեսորի կոչում։ 1873 թվականին նա արժանացել է նաև Սանկտ Պետերբուրգի գեղարվեստի ակադեմիայի ակադեմիկոսի, 1878-ին՝ պրոֆեսորի կոչման։

Գերսոնն իրեն դրսևորել է նաև որպես հմուտ ճարտարապետ և արվեստաբան-քննադատ; Բայց Լեհաստանում նրան գնահատում են որպես պատմահայրենասիրական թեմաներով ստեղծագործությունների, գյուղական կյանքը պատկերող գործերի, բնանկարների վարպետ հեղինակի։ Նրա աշխատանքները պահվում ու ցուցադրվում են Վարշավայի ազգային թանգարանում, Վերին Սիլեզիայի թանգարանում և Լեհաստանի ազգային թանգարանի մի շարք մասնաճյուղերում, ինչպես նաև մի քանի եկեղեցիներում։

## Գրականություն
* 

## Պատկերասրահ

File:Gerson Baptism of Lithuania.jpg|*[[Լիտվա]]յի [[մկրտություն]]ը*
File:Wojciech_Gerson-Kazimierz_Odnowiciel.jpg|*[[Կազիմեժ Օդնովիցել]]*
File:Wojciech_Gerson-Kosciuszko.jpg|*[[Կոսցյուշկո]]*
File:Wojciech Gerson, Śmierć Przemysława.jpg|*Պշեմիսլավ Երկրորդի մահը*
File:Wojciech Gerson, Przyjęcie Żydów.jpg|*[[Կազիմեժ Մեծ]]ը և [[հրեաներ]]ը*


## Գերմանացիների թալանած արվեստի գործերի ընտրանու արխիվային լուսանկարներ

File:Gerson-Poranek.jpg|*Առավոտ*
File:Gerson-Pod_wiecz%C3%B3r.jpg|*Երեկո*
File:Gerson-Zawierucha.jpg|*Պտտահողմ*
File:Gerson-Pogoda.jpg|*Եղանակ*
File:Gerson-Łokietek na Skałkach Ojcowskich.jpg|*[[Լոկիտեկ]] արքան Սկալկիում*


## Ծանոթագրություններ

## Արտաքին հղումներ

Կատեգորիա:Գեղարվեստի կայսերական ակադեմիայի ակադեմիկոսներ
Կատեգորիա:Դասագրքերի հեղինակներ
Կատեգորիա:Լեհ արվեստագետներ
Կատեգորիա:Լեհ մանկավարժներ
Կատեգորիա:Լեհ նկարիչներ
Կատեգորիա:19-րդ դարի ռուս նկարիչներ
Կատեգորիա:Պատմանկարիչներ
Ծիծեռնակաբերդի բլուր

**Ծիծեռնակաբերդ**, բլուր և զբոսայգի Երևանում, քաղաքի արևմտյան հատվածում, Հրազդան գետի աջ ափին։ Բլրի գագաթին պահպանվել է քառակուսի աշտարակներով փոքրիկ բերդ, իսկ բերդի և Հրազդանի միջև՝ խոշոր քարերով շարված պարսպապատ ամրոց-բնակատեղի, որը ուշ բրոնզի դարերին բնորոշ կառույց է։ Սրանից հյուսիս-արևմուտք տարածված է հնագույն դամբարանադաշտը։

1925 թվականին Երևանգէսի կառուցման ժամանակ ուշ բրոնզի դարի դամբարաններ են գտնվել Հրազդանի ձախ ափին։ Գետի աջ ափին, ինչպես և բլրի վրա, նոր շինությունների ժամանակ բացվել են նոր դամբարաններ և բնակավայրերի հետքեր։ Այստեղ գտնված են նաև նախամարդու բնակավայրի հետքեր։

## Պատկերասրահ

Mount Ararat viewed from Tsitsernakaberd Armenian Genocide Memorial.jpg|Տեսք Արարատի վրա բլուրից
Ruins of ancient Armenian settlement Tsitsernakaberd in Yerevan - panoramio (13).jpg|Նախնադարյան բնակավայրի ավերակներ
Tsitsernakaberd hill, Yerevan.jpg|Ծիծեռկանավերդի բլուրը


## Տես նաև
* Ծիծեռնակաբերդ (հնավայր)

## Ծանոթագրություններ

Կատեգորիա:Բլուրներ այբբենական կարգով
Կատեգորիա:Հայաստանի բլուրներ
Կատեգորիա:Երևանի աշխարհագրություն
Կարմեն ակադեմիա

**Կարմեն ակադեմիա** (), գեղարվեստի մասնավոր ակադեմիա Ֆրանսիայում՝ Փարիզի *Notre-Dame-des-Champs* շրջանում։ Այն գոյություն է ունեցել 1898-1901 թվականներին, հիմնադրվել է ամերիկացի նկարիչ Ջեյմս Էբբոտ Մաք-Նեյլ Ուիսթլերի և նախկին բնորդուհի Կարմեն Ռոսսիի կողմից։

## Պատմություն
[thumb|200px|''Джеймс Уистлер в мастерской'' (художник [Сайрус Кунео, 1906)]]
thumb|left|200px|''Розовое и золотое: неаполитанка'' (портрет Кармен Росси). Дж. Уистлер, ок. 1897
Ակադեմիայի հիմնադրման գաղափարը պատկանում է Կարմեն Ռոսսիին (), ծննդյամբ` Կաիրա (): Հավանաբար նա ծնունդով  Նեապոլից է եղել։ Փարիզում Կարմենը բնորդուհի է եղել նախ ամերիկացի նկարիչ Ջեյմս Ուիսթլերի մոտ, հետո` Ժյուլիանի ակադեմիայում։ Նա Կաիրա քույրերի զարմուհին էր, որոնցից մեկը, ամուսնու` Չեզար Վիտտիի հետ, 1894 թվականին բացել է գեղարվեստի Վիտտի ակադեմիան։ Հավանաբար նրա հաջողությանը նախանձելով` Կարմենը որոշել է բացել իր սեփական նմանատիպ ակադեմիան։

Ուիսթլերը հավանություն է տվել նրա գաղափարին, և ակադեմիան բացվել է 1898 թվականի հոկտեմբերին։ Կարմենն առաջարկել է նոր դպրոցն անվանել Ուիսթլերի ակադեմիա, բայց նկարիչը նախընտրել է «Կարմեն» անունը։ Ակադեմիայի համար անհրաժեշտ շինությունը գտնվել է Կարոլյուս Դյուրան հյուրանոցի դիմաց։ Գեղարվեստական նոր դպրոցի բացման մասին հայտարարել են մի շարք լոնդոնյան թերթերում, ինչպես նաև` ամերիկյան New York Herald-ում։ Այս իրադարձությունը Փարիզում քննարկումների թեմա է դարձել։

Կարմեն Ռոսսին ղեկավարում էր ակադեմիան, սակայն չէր դասավանդում։ Դասերն անց էին կացնում Ուիսթլերը և քանդակագործ Ֆրեդերիկ Մակմոնիսը։ Ակադեմիայի բացման ժամանակ գործում էին տղաների և աղջիկների առանձին դասարաններ, որոնցից յուրաքանչյուրում կար քսան ուսանող։ Մեկ ամիս անց ակադեմիայում սովորում էին արդեն վաթսուն ուսանող։ Ոչ բոլոր ուսանողներին էին դուր գալիս Ուիսթլերի խիստ կանոնները. ուսանողների թիվը կրճատվել է` հասնելով քառասունի։ Մնացել են նրանք, ովքեր ընդունել են Ուիսթլերի կանոններն ու դասավանդման մեթոդները։

1900 թվականի գարնանը դպրոցը տեղափոխվել է մեկ այլ շինություն Մոնպառնասում։ Կարմենն առաջարկել է թողնել միայն կանանց դասարանները։ Ուիսթլերը համաձայնվել է։ 1901 թվականին Կարմենն ակադեմիայի ղեկավարման գործը հանձնել է Ինեզ Ադամսին () և բացել իր գինու կրպակը։

Ուիսթլերի գնալով վատացող առողջությունը նրան այլևս թույլ չէր տալիս դասավանդել ակադեմիայում։ 1901 թվականի ապրիլի 6-ին ակադեմիան, համաձայն Ուիսթլերի կարգադրության, վերջնականապես դադարեցրել է իր գոյությունը։

## Դասավանդողներ
* Ֆրեդերիկ Ուիլյամ Մակմոննիստ
* Ալֆոնս Մուխա
* Ջեյմս Էբբոտ Մաք-Նեյլ Ուիսթլեր

## Հայտնի շրջանավարտներ
* Էլիս Պայկ Բարնի
* Ջոն Գվեն
* Լյուսիա Մեթյուս
* Աննա Օստրոումովա-Լեբեդևա
* Լոութոն Սայլաս Պարկեր
* Ֆրիդրիխ Կարլ Ֆրիսկե

## Տես նաև
* Սյուիս ակադեմիա

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:1898 հիմնադրումներ
Կատեգորիա:Ֆրանսիայի դպրոցներ
IPhone 11 Pro

**iPhone 11 Pro** և **iPhone 11 Pro Max**, «Apple» ընկերության սմարթֆոններ։ Աշխատում են Apple A13 Bionic պրոցեսորով և iOS 13 օպերացիոն համակարգով։ Ցուցադրվել են 2019 թվականի սեպտեմբերի 10-ին iPhone 11-ի հետ մեկտեղ։ Այս մոդելները փոխարինում են IPhone XS-ին և iPhone XS Max-ին։

## Նկարագրություն
Նախնական պատվերները սկսվել են սեպտեմբերի 18-ից, պաշտոնապես հասանելի են եղել սեպտեմբերի 20-ից։ Apple ընկերության բջջային հեռախոսների պատմության մեջ առաջին անգամ կիրառվել է եռակի հիմնական տեսախցիկ՝ կազմված լայնանկյունից, ուլտրալայնանկյունից և ֆոտոսենսորից։ Հիմնական փոփոխություններից էին պատկերի մշակման նոր գործառույթներն ու ալգորիթմները՝ հիմնված մեքենայացված ուսուցման վրա, ինչպիսիք են՝ Deep Fusion, Smart HDR և Գիշերային ռեժիմը։ Հեռախոսի հետ միասին ներառվել է 18 վատտանոց արագ լիցքավորիչ սարք, ինչպես նաև Lightning - USB-C մալուխ՝ հեռախոսը ժամանակակից Mac համակարգիչներին լարով միացնելու համար։

Սարքավորումը առջարկվում է 4 գունային լուծմամբ՝ ոսկեգույն, մոխրագույն, արծաթագույն, մուգ կանաչ։ Օգտագործվում է Apple A13 միկրոպրոցեսորային չիպը, որը պարունակում է 6 ARMv8 հաշվիչ միջուկ, տեսաարագացուցչի 4 միջուկ և նեյրոարագացուցչի 8 միջուկ։ Հեռախոսներն առաջարկվում են 64, 256 և 512 ԳԲ ներկառուցված ֆլեշ հիշողությամբ։ Սարքերի էկրանը պատրաստված է OLED տեխնոլոգիայով և ունի 5,8 դյույմ անկյունագիծ 11 Pro-ի և 6,5 դյույմ Pro Max-ի համար։

Հեռախոսի գինը Ռուսաստանի Դաշնությունում պաշտոնական վաճառողների մոտ սկսվում է մոտ 90 հազար ռուբլիից 11 Pro-ների համար և 100 հազար ռուբլիից 11 Pro Max-երի համար։ 512 գիգաբայթ հիշողությամբ ամենաթանկ 11 Pro Max-ն արժե 132 հազար ռուբլի։

## Ծանոթագրություններ

## Աղբյուրներ
* iPhone Apple-ի պաշտոնական կայքում

Կատեգորիա:2019 հիմնադրումներ
Կատեգորիա:IPhone
Կատեգորիա:Էփլ
Կատեգորիա:Հեռահաղորդակցություն
Կատեգորիա:Սմարթֆոններ
Իվան Կրաստև

**Իվան Կրաստև** (, ), բուլղար քաղաքական վերլուծաբան, միջազգային հարաբերությունների ոլորտի մասնագետ, Ռուսաստանում և Արևելյան Եվրոպայի երկրներում պոստկոմունիստական իրավիճակի հետազոտող։

## Կենսագրություն և կարիերա
Իվան Կրաստևը ծնվել է 1965 թվականի հունվարի 1-ին Լուկովիտում։ Ավարտել է Սոֆիայի համալսարանը։ Լիբերալ ռազմավարությունների կենտրոնի ղեկավարության նախագահ, Հումանիտար գիտությունների ինստիտուտի գիտական աշխատող (IWM, Վիեննա)։ Միջազգային հարաբերությունների Եվրախորհրդի հիմնադիրներից մեկը և անդամ։ Դասավանդել է Բուդապեշտի Կենտրոնական եվրոպական համալսարանում և Ռեմարկի ինստիտուտում (Նյու Յորքի համալսարան)։ 2004 թվականից եղել է Բալկանների միջազգային հանձնաժողովի գործադիր տնօրեն, որը գլխավորել է Ջուլիանո Ամատոն։ 2005-2011 թվականներին եղել է *Foreign Policy България* ամսագրի գլխավոր խմբագիր, ինչպես նաև եղել է *Europe’s World* և *Transit - Europäische Revue* ամսագրերի խմբագրային խորհուրդների անդամ։ Հրապարակվում է բուլղարական և համաշխարհային տպագրությունում։ Այժմ ամերիկացի իրավագետ Սթիվեն Հոլմսի հետ վերջացնում է ռուսական քաղաքականության մասին գիրքը։

## Գրքեր
* Shifting Obsessions: Three Essays on the Politics of Anticorruption (2004)
* Nationalism after communism: lessons learned (2004, համախմբագիր)
* The Anti-American Century (2007, համախմբագիր)
* What does Russia think? (2009, համախմբագիր)
* The spectre of a multipolar Europe (2010, համահիմնադիր)
* After Europe / Եվրոպայից հետո (University of Pennsylvania Press, 2017)

## Ծանոթագրություններ

## Արտաքին հղումներ
* Биография, библиография на сайте Центра либеральных стратегий 
* На сайте ''IWM''
* В журнале ''Eurozine''
* Крастев Иван Публикации в Русском Журнале
* Иван Крастев Публикации в журнале «Россия в глобальной политике»
* Колонка на gefter.ru
* Иван Крастев  на Полит.ру
* Иван Крастев «Коррупция в России похожа на водку»

Կատեգորիա:Սոֆիայի համալսարանի շրջանավարտներ
Կատեգորիա:Քաղաքական գրողներ
Կատեգորիա:Բուլղարացի գրողներ
Կատեգորիա:Բուլղարիայում ծնվածներ
Կատեգորիա:Բուլղարացի գիտնականներ
Կատեգորիա:Բուլղարացի քաղաքագետներ
Լուկա Պլոգման

**Լուկա Պլոգման** (, ), գերմանացի ֆուտբոլիստ, դարպասապահ։ Այժմ հանդես է գալիս գերմանական «Վերդեր» ակումբում։

## Կարիերա
Ֆլագմանը «Վերդեր» ֆուտբոլային ակումբի սան է, որի ակադեմիայում հայտնվել է յոթ տարեկանում։ 2018 թվականից ակումբի հիմնական թիմի խաղացող է, որին հրավիրել են երկրորդ թիմից, երբ վնասվածքներ են ստացել երեք դարպասապահներ՝ Միխայել Ցետերերը, Յարոսլավ Դրոբնին և Ստեֆանոս Կապինոն։ 2018 թվականի սեպտեմբերի 1-ին Բունդեսլիգայում նորամուտը նշեց՝ 53–րդ րոպեին փոխարինելով Ֆրանկֆուրտի «Այնտրախտի» դեմ խաղում վնասվածք ստացած ևս մեկ դարպասապահի՝ Իրժի Պավլենկիին։

Գերմանիայի պատանեկան հավաքականների ֆուտբոլիստ. Մասնակցել է մինչև 17 տարեկան պատանիների Եվրոպայի 2017 թվականի առաջնությանը, թիմի հետ հասել է կիսաեզրափակիչ։ Մրցաշարին մասնակցել են բոլոր հինգ հանդիպումները։ Նույն թվականին մասնակցել է Հնդկաստանի պատանեկան աշխարհի առաջնությանը, որտեղ նույնպես անցկացրել է հինգ հանդիպում։ Բոլոր մրցաշարերում եղել է հավաքականի հիմնական դարպասապահը։

## Վիճակագրություն
; Ակումբային վիճակագրություն
*Տվյալները՝ 2018 թվականի սեպտեմբերի 5-ի *

## Ծանոթագրություններ

## Արտաքին հղումներ
* 
* 



Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Վերդերի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆուտբոլիստներ այբբենական կարգով
Կատեգորիա:Դորդրեխտի ֆուտբոլիստներ
Կատեգորիա:Գերմանացի լեգեոներ ֆուտբոլիստներ
Էլեոնորայի բազե

**էլեոնորայի բազե**, կամ **ալետ,** կամ **էլեոնարայի արտույտաբազե** (), բազեների ցեղի գիշատիչ թռչուն։

Թռչունը իր անունը ստացել է Էլեոնորա դ՚ Արբորեայի պատվին, միջնադարյան Սարդինիայի ֆեոդալական իշխանության կառավարիչներից մեկը, հայտնի է այն ժամանակվա իր մարդասիրական օրենքներով՝ պաշտպանելով մասնավորապես գիշատիչ թռչուններին։

## Բնութագիր
Թռչունի երկարությունը 36-42 սմ է, թևերի բացվածքը 87-104 սմ, որը խոշոր է սովորական արտույտաբազեից։ Գունավորմամբ նման է վերջինիս, բայց հանդիպում է նաև ամբողջությամբ սև։ Արու բազենեների և փոքր թռչունների մոտ հանդիպում է շագանակագույն, դեղնավուն և թուխ գունավորում։

Բնադրում են ոչ մեծ գաղութներով նախալեռնային շրջաններում։

Էլեոնորայի բազեները բնադրում են աշնանը, ավելի ուշ, քան Հյուսիսային կիսագնդի ցանկացած այլ թռչուն. բույնը սկսում է պատրաստել հուլիս-օգոստոս ամիսներին, ճուտերը թևակալում են սեպտեմբեր-հոկտեմբեր ամիսներին։ Սա նրան թույլ է տալիս ձագերին կերակրել գաղթական թռչուններով, տարվա այս պահին զանգվածաբար գաղթելով Եվրոպայից Աֆրիկա։ Մնացած ժամանակ Էլեոնորայի բազեն սնվում է խոշոր միջատներով։

## Արեալ
Չվող թռչուն է։ Բույն են դնում Միջերկրական ծովի կղզիներում, Հունաստանում (2/3 պոպուլյացիայից ավել), Խորվաթիայում, Կիպրոսում, Սարդինիա, Սիցիլիա, Մալթա, Բալեարյան կղզիներում, ինչպես նաև Ալժիրի և Թունիսի ափամերձ շրջաններում։ Պոպուլիացիոն հատվածը բնադրում է Մարոկկոյի և Կանարայի ափերը ողողող Ատլանտյան ափամերձ շրջանները։ Նրանց մի մասը բույն են դնում Մարոկկոյի Ատլանտյան ափին և Կանարայան կղզիներում։ Ձմեռները մադագասկարում (որտեղ ձմեռում են նաև արծաթագույն արտույտաբազեի մի մասը) և Կանարայան կղզում, ինչպես նաև, հնարավոր է, հարավ-արևելյան Աֆրիկայում։ Գաղթական թռչունների միգրացիոն ժամանակահատվածում այն 40 օրվա ընթացքում բռնում է 350-400 գաղթական թռչուն։

## Պատկերասրահ

Պատկեր:Falco eleonorae Balearic Islands.jpg
Պատկեր:Falco eleonorae 1869.jpg
Պատկեր:El Halcón Eleonor.jpg
Պատկեր:Falke san telmo.jpg
Պատկեր:Falco eleonorae MWNH 0712.JPG
Պատկեր:Falcão da rainha.jpg
Պատկեր:Eleonora's Falcon (4989420527).jpg
Պատկեր:Eleonorenfalke1.jpg
Պատկեր:Eleonora's Falcon (4989420195).jpg
Պատկեր:Eleonora's falcon very high up (21468427079).jpg


## Ծանոթագրություններ

Կատեգորիա:Աֆրիկայի թռչուններ
Կատեգորիա:Բազեներ
Կատեգորիա:Եվրոպայի թռչուններ
Կատեգորիա:Թռչուններ
Կատեգորիա:Մադագասկարի թռչուններ
Արձագանք (վեպ)

**Արձագանքը** (, 1997) բրիտանացի մրցանակակիր քրեագիր, արձակագիր, գրող Մինետե Ուոլթերսի հինգերորդ քրեական վեպը է։ Ինչպես իր բոլոր գրքերում, «Արձագանքը» գրքի կերպարները ևս չեն հանդիպում նրա մյուս ստեղծագործություններում։ Ի սկզբանե հրապարակված լինելով անգլերեն` «Արձագանքը» թարգմանվել է ևս ինը լեզվով, ինչպես նաև տպագրվել է և որպես ձայնային գիրք ձայնագրվել անգլերենով և գերմաներենով։

## Բովանդակություն
Երբ Բիլլի Բլեք անունով անօթևան մի մարդ սովամահ է լինում բարձրաշխարհիկ տիկին Ամանդա Փոուելի ավտոտնակում, լրագրող Մայքլ Դիքոնին ուղարկում են ուսումնասիրելու այս պատմությունը։ Դիքոնը փորփրում է Բիլլի Բլեյքի և Ամանդա Փաուելի անցյալը, փորձելով հասկանալ, թե ով է Բիլլի Բլեքը, կարո՞ղ էր արդյոք նա լինել Ամանդայի նախկինում անհետացած ամուսինը, ինչո՞ւ է նա որոշել սովամահ լինել կնոջ ավտոտնակում։ Ի վերջո, ինչո՞ւ է Ամանդան այդքան հետաքրքրվում Բիլլի Բլեքով և ինչո՞ւ է վճարում նրա հուղարկավորության համար։ Հետաքննության ճանապարհին Դիքոնը բախվում է Բիլլիի, ինչպես նաև` իր սեփական անցյալից եկող մի շարք տարօրինակ կերպարների հետ։

## Գլխավոր կերպարներ
* Ամանդա Փոուել
* Մայքլ Դիքոն
* Բիլլի Բլեք

## Հեռուստատեսային ադապտացիա
1998 թվականին այս պատմությունը մշակվել է BBC հեռուստաընկերության համար։ Կլայվ Օուենը խաղացել է Մայքլ Դիքոնի, իսկ Ջոելի Ռիչարդսոնը` Ամանդայի դերը։ Շոուն հեռարձակվել է մեկ եթերաշրջան։

## Ծանոթագրություններ

## Արտաքին հղումներ
*More about ''The Echo'' on Walters' website 
*

Կատեգորիա:Անգլերեն գրքեր
Կատեգորիա:Անգլերեն գրքեր
Կատեգորիա:Մինետե Ուոլթերսի վեպեր
Կատեգորիա:Վեպեր լրագրողների մասին
No Guidance

**«No Guidance»**, ամերիկացի երգիչներ Քրիս Բրաունի և Դրեյքի համատեղ սինգլը Բրաունի Indigo իններորդ ստուդիական ալբոմից, որը թողարկվել է 2019 թվականի հունիսի 8-ին։ Որպես պրոդյուսեր հանդես են եկել ամերիկացի պրոդյուսերներ Vinylz, J-Louis, Teddy Walton և կանադացի պրոդյուսեր 40-ը։ Երգը պարունակում է սեմփլներ «Before I Die»-ից, որոնք նախկինում ձայնագրել և կատարել էր Che Ecru-ն։

## Պատմություն
Երգի սնիփեթը հայտնվել է համացանցում 2019 թվականի մայիսի 5-ին Բրաունի 30-ամյակին նվիրված երեկույթից։ Նույն թվականի հունիսի 5-ին Բրաունը երգի թիզերը հրապարակել է սոցիալական մեդիայում և երկու օր անց հայտարարել, որ այն կթողարկվի «այս գիշեր»։ Դեռ թողարկումից առաջ կանխատեսվել էր, որ այն կդառնա 2019 թվականի ամռան գլխավոր երգերից մեկը (2019’s «Song of the Summer»)։

## Կոմերցիոն հաջողություն
Երգն ամերիկյան ''Billboard'' Hot 100 հիթ-շքերթում նորամուտը կատարել է 9-րդ հորիզոնականում՝ դառնալով Բրաունի 15-րդ հիթը լավագույն տասնյակում և Դրեյքի 34-րդ հիթը Top-10-ում։ Դա նշանակում է, որ Դրեյքը համեմատվել է The Beatles խմբի հետ այդ ցուցանիշով՝ նրա հետ կիսելով երկրորդ տեղը և զիջելով միայն Մադոննային, որ ունեցել է 38 հիթ ամերիկյան լավագույն տասնյակում։

Մեծ Բրիտանիայում «No Guidance» երգը UK Singles Chart հիթ-շքերթում նորամուտը կատարել է 2019 թվականի հունիսի 14-ին՝ զբաղեցնելով ութերորդ հորիզոնականը։ Այն դարձել է Բրաունի 16-րդ և Դրեյքի 17-րդ հիթը բրիտանական հիթ-շքերթի լավագույն տասնյակում։

## Երաժշտական տեսահոլովակ
2019 թվականի հունիսի 7-ին Քրիս Բրաունը վերբեռնել է «No Guidance» երաժշտական աուդիո տեսահոլովակը YouTube-ի իր էջ։

## Հիթ-շքերթներ

## Հավաստագրումներ

## Ծանոթագրություններ

Կատեգորիա:Երաժշտական մեմեր
SuperM

**SuperM** (), հարավկորեական սուպերխումբ, ձևավորված 2019 թվականին SM Entertainment և Capitol Music Group ընկերությունների կողմից։ Խումբը կազմված է երեք այլ SM Entertainment-ի բոյ բենդերի յոթ անդամից՝ Թեմինը SHINee-ից, Բեքհյոնը և Քային EXO-ից, իսկ Թեյոնը, Մարկը, Թենը և Լուկասը NCT-ից, NCT 127-ից և WayV-ից։ Խումբը դեբյուտ է կատարել 2019 թվականի հոկտեմբերի 4-ին նույնանուն մինի ալբոմով, որը գլխավորել է Billboard 200 ալբոմների չարթը։

## Անդամներ
* Բեքհյոն (EXO)՝ խմբի լիդեր, գլխավոր վոկալիստ
* Թեմին (SHINee)՝ գլխավոր վոկալիստ, գլխավոր պարող
* Քայի (EXO)՝ գլխավոր պարող, ուղեկցող ռեփեր, վոկալիստ
* Թեյոն (NCT, NCT 127)՝գլխավոր ռեփեր, ուղեկցող պարող
* Թեն (NCT, WayV)՝ գլխավոր պարող, ուղեկցող վոկալիստ, սաբ-ռեփեր
* Լուկաս (NCT, WayV)՝ ուղեկցող ռեփեր
* Մարկ (NCT, NCT 127)՝ գլխավոր ռեփեր, ուղեկցող պարող, սաբ-վոկալիստ

## Սկավառակագրություն
### Մինի ալբոմներ

### Սինգլներ

## Ֆիլմագրություն
### Երաժշտական տեսահոլովակներ

## Համերգներ
* SuperM: We Are the Future Live (2019–2020)

## Ծանոթագրություններ

## Արտաքին հղումներ
* 

Կատեգորիա:2019 հիմնադրված երաժշտական խմբեր
Կատեգորիա:Հարավկորեական երաժշտական խմբեր
Կատեգորիա:Հարավկորեական պարային երաժշտական խմբեր
Կատեգորիա:Փոփ երաժշտական խմբեր
Ամալյա ֆոն Քյոնիգսմարկ

**Կոմսուհի Ամալիա (Էմիլիա) Վիլհելմինա ֆոն Քյոնիգսմարկ** (, ), շվեդ ազնվականուհի, նկարչուհի, թատրոնի դերասանուհի, բանաստեղծուհի։

## Կենսագրություն
Ամալյա ֆոն Քյոնիգսմարկը ծնվել է կոմս Կուրտ Քրիսթ Քրիստոֆ Քյունիգսմերի և նրա կնոջ՝ կոմսուհի Մարիա Քրիստինա ֆոն Վրանգելի ընտանիքում (Ամալիայի մոր խորթ եղբայրը շվեդական ծովակալ և դաշտային մարշալ Կարլ Գուստավ Վրանգելն էր)։ Ամալիան Ֆիլիպ Քրիստոֆ ֆոն Քյոնիգսմարկի և Լեհաստանի արքա Օգոստոս II Հզորի սիրուհի Մարիա Ավրորա ֆոն Քյոնիգսմարկի քույրն էր։ 1689 թվականին նա ամուսնացել է գեներալ-լեյտենանտ Կառլ Գուստավ Լևենգաուպտի հետ (1662-1703)։ Նրանց ամուսնությունից ծնվել է Կառլ Էմիլ Լևենգաուպտը (1691-1743)՝ հետագայում հայտնի գեներալ և քաղաքական գործիչ։

Ամալյա ֆոն Քյոնիգսմարկը գեղանկարչություն է սովորել պալատական նկարիչ Դավիդ Կլյոկեր-Էրենստրալի մոտ։ Նա խաղացել է պալատական սիրողական թատրոնի բեմում, որի ստեղծման նախաձեռնողը Շվեդիայի թագուհի-կոնսորտ Ուլրիկա Էլեանորա Դանիացին էր։ Գրել է բանաստեղծություններ, որոնք տպագրվել են 19-րդ դարում։ 1695 թվականին նա համոզեց իր ամուսնուն՝ Կարլ Գուստավ Լևենգաուպտին, որն այդ ժամանակ ծառայում էր Սաքսոնիայի տարածքում, դաշինք կնքել Օգոստոս II Հզոր թագավորի հետ, որը նրա քրոջ Ավրորաի սիրեկանն էր, ընդդեմ Կառլ XII-ի։ Շվեդիայի արքա Կառլ XII-ը Հյուսիսային Մեծ պատերազմի ժամանակ բանակը հանեց Լեհաստանի դեմ և 1702 թվականին Կլիշովի ճակատամարտում պարտության մատնեց Օգոստոս II Հզորին և նրա սաքսոնական բանակին (Օգոստոս II Հզորն ընտրվելով Լեհաստանի թագավոր՝ մնաց Սաքսոնիայի ժառանգական կուրֆյուրստ)։ Դրանից հետո Լևենգաուպտը Կառլ XII-ի կողմից դատապարտեց մահապատժի գույքի բռնագրավումով։ Ամալյայի ամուսինը մահապատժի ենթարկվեց 1703 թվականին։ Ամալյա ֆոն Քյոնիգսմարկը երկար տարիներ բնակվում էր Գերմանիայում, Շվեդիա է վերադարձել 1722 թվականին։

## Ծանոթագրություններ

## Աղբյուրներ
* Amalia Wilhelmina von Königsmarck
* Svenskt konstnärslexikon (Swedish Art dictionary) Allhems Förlag Malmö
* Lars Löfgren: Svensk teater (Swedish theatre) Natur & Kultur, Stockholm 2003, sid. 46. ISBN 91-27-09672-6.
* Königsmarck, släkter, urn:sbl:11939, Svenskt biografiskt lexikon, hämtad 2015-01-21.

## Գրականություն
* Svenskt konstnärslexikon (Swedish Art dictionary) Allhems Förlag Malmö

Կատեգորիա:Շվեդ կին արվեստագետներ
Կատեգորիա:Նկարիչներ այբբենական կարգով
Կատեգորիա:Շվեդ բանաստեղծուհիներ
Կատեգորիա:Շվեդ դերասանուհիներ
Կատեգորիա:Շվեդ նկարիչներ
Կատեգորիա:Շվեդիայի ազնվականություն
Կատեգորիա:Շվեդ գրողներ
Կատեգորիա:Բանաստեղծներ այբբենական կարգով
Վինսեն Սերուտի

**Վինսեն Սերուտի** (, ), ֆրանսիացի ռադիո և հեռուստահաղորդավար։

## Ռադիոկարիերա
14 տարեկանում Վինսենն սկսել է իր ռադիոկարիերան՝ սկզբնական շրջանում աշխատելով համայնքային նշանակության ռադիոընկերություններում։ 2001-2005 թվականներին աշխատել է MFM Radio ընկերությունում, իսկ 2004 թվականին մի քանի ամիս աշխատել Bel RTL-ում։ 2007 թվականին աշխատել է Chérie FM-ում։ 2010 թվականի ամռանը միացել է ֆրանսիական RTL ռադիոընկերության աշխատանքներին, որի եթերում հուլիսից օգոստոս ամիսներին երկուշաբթիից ուրբաթ ներկայացրել է օրվա նորությունները։ Որոշակի դադարից հետո 2011 թվականի ամռանը նորից վերադարձել է RTL` վարելով «Stop ou encore» հաղորդաշարը։ Մինչ Սերուտիի վերադարձը հաշորդաշարը վարում էր Վինսեն Պերոն։ Բացի այդ հաղորդումը, Ժան Սեբաստիեն Պետիդեմանժի հետ վարել է նաև «Itinéraire d'un auditeur gâté» հաղորդումը։

2013 թվականի մարտին RTL 2 ռադիոընկերության եթերում վարել է «Բարի առավոտ» հաղորդաշարը։ 2013 թվականի սեպտեմբերին միացել է RFM ռադիոընկերության աշխատանքներին, որտեղ վարել է «Interview V.I.P.»։ Հաղորդաշարը եթեր է հեռարձակվել յուրաքանչյուր ամսվա ուրբաթ օր, ժամը երկուսից չորսը։ 2014 թվականի սեպտեմբերից վարում է Chérie FM-ի առավոտյան հաղորդաշարը։

## Հեռուստակարիերա
2000 թվականին դարձել է «24 Hours of Le Mans» հաղորդաշարի վարող և իր նորամուտն արել AB Moteurs հեռուստաընկերությունում։ 2004 թվականին դարձել է «Tour de France à la voile» հեռուստաընկերության հեռուստահաղորդումների և փաստագրական ֆիլմերի ձայնակցող։ 2006 թվականին դարձել է «On Fait Le Plein !» հաղորդաշարի հաղորդավար և պրոդյուսեր։ Վերջինս 90 րոպեանոց հաղորդաշար էր, որը ցուցադրվում էր յուրաքանչյուր ուրբաթ երեկոյան՝ Le Mans Télévision տեղական հեռուստաընկերության եթերում։ Վերջինս ցուցադրվել է DTT ցանցով՝ Լե Ման, Լավալ, Անժե, Բլոիս և Տուր քաղաքներում։

2009 թվականի սեպտեմբերին Վինսեն Սերուտին միացել է Direct 8 հեռուստաընկերության «Morandini !» հաղորդաշարի թիմին, որտեղ ներկայացրել է «Quiz sur les coulisses des médias» անունը կրող տեսաշար։ 2010 թվականի հունվարին TF1 Production ընկերության համար եղել է «NRJ Music Award» կազմակերպչական թիմի անդամ, որի ժամանակ հարցազրույցներ է վերցրել հայտնի անձանցից։

Ավելի ուշ միացել է TF1 հեռուստաընկերությանը և 2011 թվականի հունվարից վարել է «Sosie ! Or Not Sosie ?» հաղորդումը՝ նոր հաղորդաշար, որը բաղկացած էր մանր սքեթչերից։ Նույն տարում հեռուստաընկերությունը նրան ընտրել է վարելու «Պարեր աստղերի հետ» հաղորդաշարը։ Հաղորդումը վարել է Սանդրին Կոտիերի հետ, որի առաջին եթերաշրջանը ցուցադրվել է փետրվար և մարտ ամիսներին, իսկ երկրորդ եթերաշրջանը՝ սեպտեմբեր և հոկտեմբեր ամիսներին։ TF1-ում առաջին տարվա ընթացքում, Վինսենը փրայմթայմում վարել է 17 հաղորդում։ Ավելի ուշ, Սանդրին Կոտիերի հետ միասին վարել է «Պարեր աստղերի հետ» հաղորդաշարի մյուս եթերաշրջանները։ 2014 թվականի փետրվարից սկսած Էսթել Դենիսի և Ժան Պիեռ Ֆոկալի հետ միասին վարել է հեռուստալոտո։

## Ծանոթագրություններ

## Արտաքին հղումներ
*

Կատեգորիա:Ֆրանսիացի հաղորդավարներ
Հայաստանի ֆուտբոլի գավաթ 2019-20

**«Հայաստանի ֆուտբոլի գավաթ 2019-20»-ը** Հայաստանի ֆուտբոլի գավաթի **29-րդ** խաղարկությունն է։ Հայաստանի գավաթի հաղթողները կստանան 2020-21 թվականների Եվրոպայի լիգայի ուղեգիր։ Մրցաշարը մեկնարկել է 2019 թվականի սեպտեմբերի 6-ին և կավարտվի 2020 թվականի մայիսին։ Ալաշկերտը գավաթի գործող չեմպիոն է նախորդ մրցաշրջանում «Լոռիին» 1:0 հաշվով հաղթելուց հետո։

## Արդյունքներ
### 1/16 եզրափակիչ

### 1/8 եզրափակիչ

### 1/4 եզրափակիչ

### 1/2 եզրափակիչ

### Եզրափակիչ

## Ծանոթագրություններ

Կատեգորիա:Հայաստանի ֆուտբոլի գավաթներ
Ավգուստին Բարյե

**Ավգուստին Բարյե** (, ), ֆրանսիացի երաժիշտ, երգեհոնիստ, կոմպոզիտոր, երաժշտության մանկավարժ։

## Կենսագրություն
Ավգուստին Բարյեն ի ծնե կույր է։ Երաժշտությունը սովորել է Ադոլֆ Մարտիի մոտ՝ Կույր երիտասարդների ազգային ինստիտուտում, այնուհետև Ալեքսանդր Գիլմանի և Լուի Վիերնի մոտ Փարիզի կոնսերվատորիայում։

1906 թվականին նրան շնորհվեց կոնսերվատորիայի առաջին մրցանակը։

Ավարտելուց հետո նա ծառայել է որպես երգեհոնի կազմակերպիչ Սենտ-Ժերմեն-դե Պրես եկեղեցում, դասավանդել է երգեհոն նվագելու կուրսը՝ «Կույր երիտասարդների ազգային ինստիտուտ» -ում։

31 տարեկան հասակում՝ հարսանիքից կարճ ժամանակ անց, նա մահացավ ուղեղի արյունազեղումից։

Ավգուստին Բարյեն հայտնի երաժիշտ-իմպրովիզատոր էր, երգեհոնի վիտուոզ նշանավոր ֆրանսիացի ռոմանտիկներից մեկը։

Որպես կոմպոզիտոր, նա հիմնականում ստեղծագործում էր երգեհոնների համար, ներառյալ սիմֆոնիան (соч. 5) և պիեսները (соч. 7):

## Ստեղծագործությունների գրառումներ
* *Germaine Labole & Augustin Barié - Œuvres d'Orgue*, Julian Bewig, organ (classicophon.com, 2008);
* *La Toccata*, André Marchal - Institut des jeunes aveugles, 1975 FY P1;
* *L'Œuvre pour orgue*, Marie-Thérèse Jehan - Solstice SOCD-17;
* *Intégrale de l'œuvre pour orgue*, Véronique Le Guen - B000GIWTPA.

### Տեսանյութեր
* YouTube
* YouTube
* YouTube

## Ծանոթագրություններ

## Արտաքին հղումներ
* The Life and organ works of Augustin Barie (1883—1915)

Կատեգորիա:20-րդ դարի դասական կոմպոզիտորներ
Կատեգորիա:Կաթվածից մահացածներ
Կատեգորիա:Կույր երաժիշտներ
Կատեգորիա:Ֆրանսիացի երգեհոնահարներ
Կատեգորիա:Ֆրանսիացի կոմպոզիտորներ
Կատեգորիա:Ֆրանսիացի մանկավարժներ
Բորիս Անտոնենկո

**Բորիս Իվանովիչ Անտոնենկո** (, ծնվել է դեկտեմբերի 27, 1927 Անտրավիտի շրջանի, Լուգանսկի մարզի, Վերին Նագոլչիկում) - սովետական ուկրաինացի կույր երաժիշտ, բանդուրիստ, Ուկրաինայի Կոբզարների ազգային միության անդամ։

## Կենսագրություն
Նա կորցրել է տեսողությունը մանկության տարիներին։ Հայրենական մեծ պատերազմի տարիներին նա ծնողների հետ տարհանվել է և մեկնել Ուզբեկստան։ 1952 թվականին ավարտել է Տաշքենդի Ռեյնգոլդ Գլիերի անվան երաժշտական քոլեջը` բայանի դասեր, իսկ 1969 թվականին՝ ավարտել է Նիզամիի մանկավարժական ինստիտուտը (երաժշտության և երգի ֆակուլտետ)։ Նա աշխատել է որպես Ուզբեկստանի համերգային նվագախմբերի նկարիչ, ղեկավարել է «Կույրերի հասարակության» համակարգը։ 1977 թվականին Բորիս Անտոնովիչը վերադառնում Կիև, 1978 թվականին նա սկսում է սովորել նվագել բանդուրա կոբզար Պ. Սուպրունի մոտ։ Նրա երգացանկում ներառված են ուկրաինական ժողովրդական երգեր, կոբզարների և ժամանակակից կոմպոզիտորների ստեղծագործություններ։ Ուկրաինայի Կոբզարների ազգային միության անդամ (Կիևի բաժին)։

## Ստեղծագործություն
Ընտրված աշխատանքներ.
* «Օ,, Ուկրաինան լաց էր լինում» (բառերը կոբզար Պ Նոսաչա),
* «Նա կանգնած է Սուբոտովի գյուղում» (բառերը Տ.Շևչենկոյի),
* «Սիրեք Ուկրաինան» (բառերը Վ. Սասյուրիի),
* «Ուկրաինայի որդիներ» (բառերը Մ. Մալյավկիի)։

## Գրականություն
* Жеплинський Б. М. Абрамов Анатолій Олександрович // Енциклопедія сучасної України / Національна академія наук України, Наукове товариство імені Шевченка, Координаційне бюро енциклопедії сучасної України НАН України. — Ред. І. М. Дзюба, А. І. Жуковський та ін.. — К. : [б. в.], 2001. — Т. 1: А. — 825 с. — 10 000 прим. — ISBN 966-02-2075-8. — С. 35.

Կատեգորիա:Կույր երաժիշտներ
Կատեգորիա:ԽՍՀՄ երաժիշտներ
Կատեգորիա:Բանդուրիստներ
Կատեգորիա:1927 ծնունդներ
Կատեգորիա:Խորհրդային ակադեմիական երաժիշտներ
Պետրոս Սյունեցի

**Պետրոս Սյունեցի** (նաև՝ **Պետրոս Քերթող**, ), մատենագիր, թարգմանիչ, եկեղեցական գործիչ, Սյունիքի 9-րդ եպիսկոպոս (548-558)։

Համարվել է Մովսես Խորենացու աշակերտը։ Մասնակցել Դվինի 554-ի ժողովին։ Ստեփանոս Օրբելյանի վկայությամբ՝ գրել է բազմաթիվ գործեր (պատմություն, մեկնություններ, ճառեր, ներբողներ), զբաղվել թարգմանչական աշխատանքով։ Պետրոս Սյունեցու պատմությունից որոշ հատվածներ (Անդոկի և Բաբիկի գործերի մասին) պահպանվել են Մովսես Կաղանկատվացու «Պատմություն Աղվանից աշխարհի» և Ստեփանոս Օրբելյանի «Պատմութիւն նահանգին Սիսական» գրքերում։ Առանձին պատառիկներ են մնացել նաև Ծննդյան ճառից։ Ամբողջական ձևով մեզ են հասել «Գովեստ ի սուրբ Աստուածածինն․․․», «Ցաղագս հաւատոյ», «Հարցմունք յաղագս մարմնաւորութեանն տեառն զանազանք՝ Վաչագանի Աղուանից իշխանի ընդ Պետրոսի Սիւնեաց Եպիսկոպոսի և Իմաստասիրի» երկերը («Արարատ», 1902)․ վերջինիս հաջորդել է մի ուրիշ գործ, որ կրում է «Հարցումն Վաչագանա իշխանի և պատասխան Պետրոսի Սիւնեաց վերադիտողի» (Երևանի Մեսրոպ Մաշտոցի անվ․ Մատենադարան, ձեռ․ № 3074) խորագիրը։ Պետրոս Սյունեցու երկերը կարևորվում են հայ փիլիսոփայական մտքի պատմության և ժամանակի ազգային-ազատագրական գաղափարախոսության հետազոտման առումով։ Պատկերավոր մտածողությամբ, հոգեբուխ զեղումներով և կանոնիկ խորհրդանիշների մեկնաբանությամբ գեղագիտական որոշակի արժեք է ներկայացնում «Գովեստ․․․»-ը։ 

## Կենսագրություն
Պետրոս Սյունեցի եպիսկոպոսը 548 թվականին Սյունիքի եպիսկոպոս է ձեռնադրվել, հաջորդելով՝ Մակար եպիսկոպոսին (520-548)։ Նրան հաջորդել է Գիգան եպիսկոպոսը (558-561)։

## Գրականություն
* Զարբհանալյան Գ․, Պատմություն հայ հին դպրության, Վնտ․, 1932։ 
* Տեր–Մկրտչյան Դ․, Պետրոս Սյունյաց եպիսկոպոս, Վաղ–պատ, 1902։ 
* Մնացականյան Ա․Շ․, Աղվանից աշխարհի գրականության հարցերի շուրջը, Ե․, 1966։ 
## Ծանոթագրություններ

Կատեգորիա:Սյունիքի եպիսկոպոսներ
Կատեգորիա:6-րդ դարի հայ եպիսկոպոսներ
Գրեգորի Մալլե

**Գրեգորի Մալլե** (, ), ֆրանսիացի օլիմպիական լողորդ։

## Կարիերա
2006 թվականին Բուդապեշտում մասնակցել է Լողի աշխարհի առաջնությանը, իսկ 2008 թվականին Էյնդհովենում մասնակցել է Լողի Եվրոպայի առաջնությանը։ 2007 թվականին Մելբուռնում մասնակցել է Ջրային սպորտաձևերի աշխարհի առաջնությանը։ 2009 թվականին Հռոմում մասնակցել է Ջրային սպորտաձևերի Եվրոպայի առաջնությանը։ 2011 թվականին Շանհայում ընթացող Ջրային սպորտաձևերի աշխարհի առաջնության ժամանակ դարձել է 4 × 100 լողի ֆրիսթայլ մարզաձևի հաղթող։

Մալլեն Ֆրանսիայի օլիմպիական հավաքականի կազմում մասնակցել է 2008 թվականի ամառային օլիմպիական խաղերին, որտեղ տղամարդկանց օլիմպիական թիմի կազմում դարձել է արծաթե մեդալակիր՝ հանդես գալով տղամարդկանց 4 × 100 լողի ֆրիսթայլ մարզաձևում։ 2012 թվականին Լոնդոնի ամառային օլիմպիական խաղերի ժամանակ դարձյալ մասնակցել է եզրափակիչ մրցավազքին, որտեղ տղամարդկանց օլիմպիական թիմի կազմում կրկին դարձել է արծաթե մեդալակիր՝ հանդես գալով տղամարդկանց 4 × 100 լողի ֆրիսթայլ մարզաձևում։

## Ծանոթագրություններ

## Արտաքին հղումներ
* Պաշտոնական կայք էջ 

Կատեգորիա:2008 թվականի Ամառային օլիմպիական խաղերի արծաթե մեդալակիրներ
Կատեգորիա:2012 թվականի Ամառային օլիմպիական խաղերի արծաթե մեդալակիրներ
Կատեգորիա:Ֆրանսիացի լողորդներ
Ռեյ Վենտուրա

**Ռեյ Վենտուրա** (*Raymond «Ray» Ventura,* ), ֆրանսիացի ականավոր ջազմեն, դիրիժոր, երաժշտական պրոդյուսեր, կոմպոզիտոր, դերասան, սցենարիստ։ Հայտնի է, մասնավորապես, որպես ֆրանսիական բնօրինակ «Ամեն ինչ լավ է, գեղեցիկ մարկիզմ» երգի կատարող։

Ծնվել է հրեական մի ընտանիքում, որը դեռ իր ծնվելուց առաջ Ֆրանսիայից գաղթել է Կոստանդնուպոլիս։ 1925 թվականին նա քոլեջի հնգյակի դաշնակահարն էր, որը բավականաչափ երաժշտություն ձայնագրեց Կոլումբիայի համար 1928 թվականից սկսած, իսկ Դեկկա՝ 1930-ականներին։ Մեկ տարի անց նա ղեկավարեց խումբը, և այն դարձավ մեծ նվագախմբի նմանող պարային նվագախումբ։ 1942-1944 թվականների ընթացքում Վենտուրան ապրում էր իր նվագախմբի հետ Արգենտինայում. պատերազմից հետո նա վերադարձավ Ֆրանսիա, որտեղ արդեն տեղի էր ունեցել մեծ նվագախմբերի նորաձևությունը։

Թաղված է Փարիզի Բատինյոլի գերեզմանատանը.

Նրա զարմիկը փոփ երգիչ Սաշա Դիստելն է։

## Ֆիլմագրություն
* Ամերիկյան սեր (1931 թվական)
* Գեղեցիկ աստղ (1938 թվական)
* Կինը Փարիզից (1953 թվական)
* Վայրկյանը հարյուր ֆրանկ (1953 թվական)

## Աղբյուրներ


Կատեգորիա:1908 ծնունդներ
Կատեգորիա:1979 մահեր
Կատեգորիա:Երաժիշտներ այբբենական կարգով
Կատեգորիա:Երաժշտական պրոդյուսերներ
Կատեգորիա:Ֆրանսիացի դերասաններ
Կատեգորիա:Ֆրանսիացի դիրիժորներ
Կատեգորիա:Ֆրանսիացի երաժիշտներ
Կատեգորիա:Ֆրանսիացի երգիչներ
Կատեգորիա:Ֆրանսիացի կոմպոզիտորներ
Կատեգորիա:Ֆրանսիացի ջազմեններ
Կատեգորիա:Ֆրանսիացի սցենարիստներ
Փարիզի 9-րդ շրջան

**Փարիզի 9-րդ շրջան**, *Arrondissement de l’Opéra*  Ֆրանսիայի մայրաքաղաքի 20 նահանգներից։ Շրջանի տարածքը 218 հա է։

## Աշխարհագրական դիրք
Փարիզի 9-րդ թաղամասը գտնվում է Սենա գետի աջ ափին։ Արևելքում այն սահմանակից է 10-րդ թաղամասին, արևմուտքում՝ 8-րդին, հյուսիսում՝ 18-րդին և հարավում՝ 2-րդ թաղամասին։

## Թաղամասեր
Թաղամասեր № 33-36.
* Սեն-Ժորժ (*Quartier Saint-Georges*)
* Մայրուղի դ·Անտեն (*Quartier de la Chaussée-d’Antin*)
* Ֆոբուր-Մոնմարտր (*Quartier du Faubourg Montmartre*)
* Ռոշեշուար (*Quartier de Rochechouart*)

## Բնակչություն
2005 թվականի մարդահամարի համաձայն, 9-րդ թաղամասում բնակվում է 58.800 մարդ, բնակչության խտությամբ 26.973 մարդ / կմ²։

## Կառավարման մարմիններ
2014 թվականի ապրիլին նահանգի քաղաքապետ ընտրվեց Հանրապետական կուսակցությանն աջակցող Հանրապետական կուսակցության անդամ Դելֆին Բյուրկլին (*Delphine Bürkli*):
* Քաղաքապետարանի հասցեն՝
: *6, Դրուոթ փողոց*
: *75009 Փարիզ*
* Հեռախոս՝ 01 71 37 75 09

## Տեսարժան վայրեր
[thumb|[Գրանդ օպերա]]
[thumb|[Լաֆայետ պատկերասրահ]]
*Գրանդ օպերա
* Առևտրի կենտրոն Լաֆայետ պատկերասրահ 
*Գրևինի թանգարան (մոմե նշանների թանգարան)
* Ֆոլի-Բերժեր կաբարե
* «Օլիմպիա» համերգասրահ
* Լորետի Աստվածամոր տաճար
* Երրորդություն եկեղեցի
### Փողոցներ, հրապարակներ
* Կլիշիյի բուլվար
*Պիգալ հրապարակ
* Կլիշիի հրապարակ
* Բլանշի հրապարակ
* Կապուցինոկի բուլվար
* Մոնմարտրի բուլվար
* Օսմանի բուլվար

## Ռեստորաններ և սրճարաններ
* Բույոն Շարտյե

## Տրանսպորտ
* 8-րդ թաղամասում, անմիջապես 9-րդի կողքին, գտնվում է Սեն-Լազարե կայարանը, իսկ 10-րդում` Հյուսիսային և Արևելյան կայարանները։
*Փարիզի մետրոպոլիտեն՝ ուղղություններ 7 և 12

## Ծանոթագրություններ

## Արտաքին հղումներ
* Քաղաքապետարանի պաշտոնական կայք 
* 

Կատեգորիա:Բնակավայրեր այբբենական կարգով
Տիմոֆեյ Բորդաչև

**Տիմոֆեյ Բորդաչև** (, ), ռուս քաղաքագետ, միջազգային հարաբերությունների ոլորտի մասնագետ։ Տնտեսության բարձրագույն դպրոցի Համաշխարհային տնտեսության և համաշխարհային քաղաքականության ֆակուլտետի կոմպլեքսային եվրոպական և միջազգային հետազոտությունների կենտրոնի տնօրեն, Վալդայի ակումբի ծրագրային տնօրեն։

## Կենսագրություն
Տիմոֆեյ Բորդաչևը ծնվել է 1973 թվականի հունվարի 28-ին Լենինգրադում։ 1995 թվականին ավարտել է Սանկտ Պետերբուրգի պետական համալսարանի պատմական ֆակուլտետը։ 1997 թվականին Բրյուգգեի Եվրոպայի քոլեջում ստացել է Եվրոպայի քաղաքականության ու վարչարարության մագիստրոսի աստիճան։ 1998 թվականին Սանկտ Պետերբուրգի պետական համալսարանում պաշտպանել է թեկնածուական դիսերտացիան, քաղաքական գիտությունների թեկնածու։ 1998 թվականից մինչև 2001 թվականը Ռուսաստանի գիտությունների ակադեմիայի ինստիտուտներում աշխատել է որպես կրտսեր, իսկ հետո՝ ավագ աշխատակից։ 1998 թվականից մինչև 2003 թվականը Մոսկվայի Կարնեգի կենտրոնի “Pro et Contra” ամսագրում զբաղեցրել է պատասխանատու քարտուղարի պաշտոնը։ 2004 թվականից համարվում է «Ռուսաստանի համաշխարհային քաղաքականությունում» ամսագրի գլխավոր խմբագրի տեղակալ, Արտաքին և պաշտպանական քաղաքականության խորհրդի հետազոտական ծրագրերի ղեկավար։

## Գիտական հետաքրքրություններ
* Ռուս-եվրոպական հարաբերություններ
* Եվրամիության արտաքին քաղաքականություն
* Եվրոպայում բիզնեսի և կառավարության միջև հարաբերություններ
* Եվրոպական և միջազգային անվտանգություն։

## Հիմնական հրապարակումներ
1. Новый интервенционизм и современное миротворчество. М.: МОНФ, 1998.

2. Пределы Европеизации. Россия и Европейский союз в 1991 – 2007 годах: теория и практика отношений. М.: Издательский дом ГУ – ВШЭ. 2007. – 258 с.

3. Новый стратегический союз. Россия и Европа перед вызовами XXI века: возможности «большой сделки». М.: Европа, 2009. – 304 с.

4. Лики силы: интеллектуальная элита России и мира о главном вопросе мировой политики / Рук.: С. А. Караганов; под общ. ред.: С. А. Караганов, Т. В. Бордачев. М. : Международные отношения, 2013.

## Ծանոթագրություններ

Կատեգորիա:Ռուս գիտնականներ
Կատեգորիա:Ռուսաստանի քաղաքագետներ
Կատեգորիա:Քաղաքական գիտությունների թեկնածուներ
Անդրանիկ Հովհաննիսյան

**Անդրանիկ Հովհաննիսյան** (), հայ դիվանագետ, արևելագետ, արաբագետ։ Պատմական գիտությունների թեկնածու։ Ավստրիայում Հայաստանի արտակարգ և լիազոր դեսպան։ Ունի արտակարգ դեսպանորդ և լիազոր նախարարի դիվանագիտական աստիճան։

## Կենսագրություն
Անդրանիկ Հովհաննիսյանը ծնվել է 1976 թվականին, Երևանում։ 1993-1998 թվականներին սովորել է ԵՊՀ արևելագիտության ֆակուլտետի արաբագիտության բաժնում, 1996-1997 թվականներին՝ Կահիրեի համալսարանի արաբերեն լեզու և գրականություն ֆակուլտետում, 1999-2001 թվականներին՝ ԵՊՀ արևելագիտության ֆակուլտետի ասպիրանտուրայում, 2000 թվականին՝ Թաֆթս համալսարան Ֆլեթչերի իրավունքի և դիվանագիտության դպրոցում։

* 1999-2000 թվականներին եղել է ՀՀ ԱԳՆ հասարակայնության հետ հարաբերությունների վարչության լրատվամիջոցների հետ կապի բաժնի կցորդ,
* 2000-2004 թվականներին՝ Սիրիայում ՀՀ դեսպանության կցորդ,
* 2004-2006 թվականներին՝ ՀՀ ԱԳՆ ՍՎՄԱ վարչության ռազմաքաղաքական համագործակցության բաժնի 3-րդ քարտուղար,
* 2006-2009 թվականներին՝ ԵԱՀԿ-ում ՀՀ մշտական ներկայացուցչության 2-րդ քարտուղար,
* 2009-2010 թվականներին՝ ՀՀ ԱԳՆ Եվրոպայի վարչության Եվրոպայի խորհրդի բաժնի 1-ին քարտուղար,
* 2010-2012 թվականներին՝ ՀՀ ԱԳՆ Եվրոպայի վարչության ԵԱՀԿ բաժնի վարիչ,
* 2012-2014 թվականներին՝ ԱՄՆ-ում ՀՀ դեսպանության խորհրդական, դեսպանի տեղակալ,
* 2014-2019 թվականներին՝ ՀՀ Արտաքին Գործերի նախարարի խորհրդական։
* 2019 թվականի ապրիլին նշանակվել է Ժնևի Միավորված ազգերի կազմակերպության գրասենյակում և այլ միջազգային կազմակերպություններում ՀՀ մշտական ներկայացուցիչ (նստավայրը` Ժնև),
* 2019 թվականի հունիսին նշանակվել է Շվեյցարիայի Համադաշնությունում ՀՀ արտակարգ և լիազոր դեսպան (նստավայրը` Ժնև)։
* 2024 թվականի հոկտեմբերին հետ է կանչվել Ժնևի ՄԱԿ գրասենյակում և այլ գրասենյակներում ՀՀ մշտական ներկայացուցչի, ինչպես նաև Շվեյցարիայի Համադաշնությունում ՀՀ արտակարգ և լիազոր դեսպանի պաշտոնից։
* 2024 թվականի հոկտեմբերին նշանակվել է Ավստրիայի Հանրապետությունում ՀՀ արտակարգ և լիազոր դեսպան (նստավայրը` Վիեննա)։

## Ընտանիք
Ամուսնացած է, ունի երկու որդի և երկու դուստր։

## Ծանոթագրություններ

Կատեգորիա:Հայ դիվանագետներ
Կատեգորիա:Հայ արևելագետներ
Կատեգորիա:Հայ արաբագետներ
Կատեգորիա:Պատմական գիտությունների թեկնածուներ
Կատեգորիա:Արտակարգ դեսպանորդ և լիազոր նախարարներ
Կասպիական քարադր

**Կասպիական քարադր** (), քարադրների ընտանիքի թռչուն։

## Տարածվածություն
Տարածված են Կենտրոնական Ասիայի կավե և ժայռոտ անապատներում, մասնավորապես Կասպից ծովի հյուսիսում և արևելքում։ Ձմռանը գաղթելով Աֆրիկայի արևելք, սովորաբար մնում են մարգագետիններում և վարելահողերում: Շատ հազվադեպ են թռչում Արևմտյան Եվրոպա։ Նաև հազվադեպ են հանդիպում Ավստրալիայում։

## Բնադրում
Նրանց սերունդները ծագել են փոքր գաղութներում։ Թռչունը բույն է դնում, որում լինում է մինչև երեք ձու։

## Պատկերասրահ

Պատկեր:Charadrius asiaticus Ill.jpg
Պատկեր:Caspian Plover Charadrius asiaticus by Dr. Raju Kasambe DSCN9390 (35).jpg
Պատկեր:Caspian Plover Charadrius asiaticus by Dr. Raju Kasambe DSCN9390 (33).jpg
Պատկեր:Caspian Plover (Charadrius asiaticus) (8079444645).jpg
Պատկեր:Charadrius asiaticus 1870.jpg
Պատկեր:Caspian Plover in Koonthalulam, India, by Dr. Tejinder Singh Rawal.jpg
Պատկեր:Caspian Plover - Kazakistan S4E1655 (15456297617).jpg
Պատկեր:The birds of Australia (16175509573).jpg
Պատկեր:Caspian Plover in Koonthalulam village, India, by Dr. Tejinder Singh Rawal.jpg
Պատկեր:Caspian Plover Charadrius asiaticus by Dr. Raju Kasambe DSCN9390 (31).jpg
Պատկեր:Charadrius asiaticus.jpg
Պատկեր:Eggs of British birds (Pl. 42) (8450353735).jpg
Պատկեր:Caspian Plover Charadrius asiaticus by Dr. Raju Kasambe DSCN9390 (33).jpg
Charadrius asiaticus MHNT.ZOO.2010.11.147.12.jpg |Museum specimen 


## Ծանոթագրություններ

## Գրականություն
* Marchant, S.; Higgins, P.J.; & Davies, J.N. (eds). (1994). Handbook of Australian, New Zealand and Antarctic Birds Volume 2: Raptors to Lapwings. Oxford University Press: Melbourne. ISBN 0-19-553069-1

## Արտաքին հղումներ
* Ռուսաստանի ողնաշարավոր կենդանիներ։ Կասպիական քարադր
* 

Կատեգորիա:Ասիայի թռչուններ
Կատեգորիա:Աֆրիկայի թռչուններ
Կատեգորիա:Խոցելի տեսակներ
Կատեգորիա:Կասպից ծովի կենդանական աշխարհը
Կատեգորիա:Կենտրոնական Ասիայի թռչուններ
Կատեգորիա:Ողնաշարավորներ
Կատեգորիա:Քարադրանմաններ
Կատեգորիա:Քարադրներ
Կատեգորիա:Քորդավորներ
Դմիտրի Կուդրյաշով

**Դմիտրի Ալեքսանդրովիչ Կուդրյաշով** (, ), ռուս ֆուտբոլիստ, «Մուրոմ» ֆուտբոլային ակումբի խաղացող-մարզիչ։ Ռուսաստանի սպորտի վարպետ։

## Կարիերա
Կարիերան սկսել է Իժևսկի «Զենիթ» ակումբում, որը հետագայում անվանվել է «Դինամո»։ Առաջին մարզիչը եղել է Ստանիսլավ Յուրևիչ Կարատաևը։ Ապա տեղափոխվել է Ֆրանսիայի «Սենտ-Էտիեն» ակումբ, բայց թիմի հիմնական կազմում չի մասնակցել ոչ մի խաղի և երկրորդ կազմում երկու տարվա ընթացքում անցկացրել է 9 խաղ և խփել 4 գոլ, որից հետո հեռացել է թիմից։ 2002 թվականի մարտի 8-ին կատարել է նորամուտը Ռուսաստանի Պրեմիեր լիգայում՝ Մոսկվայի «Սպարտակ» ակումբի կազմում մանակցելով 1-ին տուրի՝ «Ռոստսելմաշ» ակումբի դեմ խաղին (0:0)։ Հաջորդ երկու մրցաշրջանն անցկացրել է Սամարայի «Կռիլյա Սովետով» ակումբի կազմում։ 2005 թվականի սկզբին եղել է «Կռիլյա Սովետովի» կազմում, սակայն մրցաշրջանի ընթացքում տեղափոխվել է «Անժի»։ 2006 թվականին ընդգրկվել է Լատվիայի «Դիտտոն» ակումբի կազմում, որի գլխավոր մարզիչն էր Սերգեյ Յուրանը։ 2007 թվականին հանդես է եկել Յարոսլավլի «Շիննիկ» ակումբում։ 2009 թվականի հունվարի 16-ին հեռացել է թիմից։ 2009 թվականի մարտին տեղափոխվել է Վլադիկավկազի «Լուչ-Էներգիա» ակումբ, որտեղ եղել է թիմի ավագը։ 2010 թվականի հունվարի 15-ին «1+1» սխեմայով պայմանագիր է կնքել Մոսկվայի «Սատուրն» ակումբի հետ։ 2010 թվականի հուլիսի 6-ին հեռացել է թիմից և վերադարձել «Լուչ-Էներգիա» ակումբ։ 2011/12 մրցաշրջանում խաղացել է «Նիժնի Նովգորոդ» ակումբում, եղել է թիմի ավագը և առաջնային խաղացողներից մեկը։ 2010 թվականի հունիսի 27-ին համալրել է Նիժնի Նովգորոդի «Վոլգա» ակումբի կազմը։ 2013 թվականի հուլիսին տեղափոխվել է Մոսկվայի «Տորպեդո» ակումբ, այնուհետև վերադարձել է «Լուչ-Էներգիա» ակումբ։ 2014 թվականի ամռանը կարիերան շարունակել է «Սպարտակ-2» ակումբում։

Պրեմիեր լիգայում անցկացրել է 79 խաղ և խփել 10 գոլ։

Ռուսաստանի մինչև 16 տարեկանների հավաքականի կազմում մասնակցել է 1999 թվականին Չեխիայում անցկացված Եվրոպայի առաջնությանը։

## Ձեռքբերումներ
* Ռուսաստանի առաջնության բրոնզե մեալակիր (2) – 2002, 2004 
* Առաջին դիվիզիոնի հաղթող – 2007
*ՖԱԼ առաջնության բրոնզե մրցանակակիր – 2011/12
* ՖԱԼ գավաթի դափնեկիր – 2014

## Ծանոթագրություններ

## Արտաքին հղումներ
* 
* 

Կատեգորիա:Անժիի ֆուտբոլիստներ
Կատեգորիա:Կռիլյա Սովետովի ֆուտբոլիստներ
Կատեգորիա:Նիժնի Նովգորոդի ֆուտբոլիստներ
Կատեգորիա:Ռուս ֆուտբոլային մարզիչներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Ռուսաստանի սպորտի վարպետներ
Կատեգորիա:Սենտ Էտիենի ֆուտբոլիստներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տորպեդո Մոսկվայի ֆուտբոլիստներ
Սամբոյի Ռուսաստանի առաջնություն 2018

**Սամբոյի Ռուսաստանի առաջնություն 2018**, անցկացվել է 2018 թվականի մարտի 1-ից 5-ը Խաբարովսկ քաղաքի «Պլատինում Արենա»-յում։ Առաջնությունը երկրորդ անգամ էր անցկացվում Խաբարովսկում։

## Մեդալակիրներ
### Տղամարդիկ

### Կանայք

### Մարտական սամբո

## Արտաքին հղումներ
* 
* 
* 
* 
* 

Կատեգորիա:2018 մարտի իրադարձություններ
Կատեգորիա:2018 սամբոյում
Կատեգորիա:Սամբոյի Ռուսաստանի առաջնություններ
Մաուգլի։ Ջունգլիների լեգենդը

**«Մաուգլի" Ջունգլիների լեգենդը»** (), ամերիկյան արկածային դրամատիկական ֆիլմ, որը նկարահանել է ռեժիսոր Էնդի Սերքիսը։

Netflix սթրիմինգային ծառայությունը ֆիլմը թողարկել է միաժամանակ ամբողջ աշխարհում 2018 թվականի դեկտեմբերի 7-ին։

## Սյուժե
Ֆիլմը պատմում է Մաուգլի անունով տղայի մասին (Ռոհան Չենդ), որը հասակ է առել վայրի բնության մեջ։ Նա Բալու անունով արջի (Էնդի Սերքիս) և Բագիրա անունով պանտերայի Քրիստիան Բեյլ) հովանավորությամբ սովորում է ջունգլիներում տիրող դաժան պայմաններին, նա ջունգլիների մյուս կենդանիներին ընդունում է որպես իրենցից մեկը։ Բոլորին, բացի մեկից՝ Շեր Խան անունով սարսափելի վագրից (Բենեդիկտ Քամբերբեչ)։ Բայց ջունգլիներում կարող են լինել ավելի շատ վտանգներ, քանի որ Մաուգլին դեմ առ դեմ հանդիպում է իր մարդկային ծագմանը։

## Դերերում
* Ռոհան Չենդ - Մաուգլի
* Մեթյու Ռիզ - Ջոն Լոքվուդ
* Ֆրիդա Պինտո - Մեսուա
* Քրիստիան Բեյլ - Բագիրա
* Բենեդիկտ Քամբերբեչ - Շերխան
* Քեյթ Բլանշետ - Կաա
* Թոմ Հոլլանդեր - Թաբակի
* Էնդի Սերքիս - արջ Բալու
* Փիթեր Մալլան - Աքելա
* Նաոմի Հարիս - Նիշա
* Էդդի Մարսան - Վիհան
* Ջեք Ռեյնոր - գայլի եղբայրը
* Լուիս Էշբորն Սերքիս - Բուտ

## Նկարահանումներ
Նկարահանումները պաշտոնապես սկսվել են 2015 թվականի մարտի 9-ին։

## Վարձույթ
Ֆիլմի պրեմիերան ԱՄՆ-ում նախատեսվել է 2018 թվականի հոկտեմբերի 19-ին։ Սակայն 2018 թվականի հուլիսի վերջին հայտնի է դարձել, որ Warner Bros. ստուդիան Netflix-ին է վաճառել «Մաուգլի» ֆիլմի տեղայնացման իրավունքը, որն այդպիսով չպետք է հայտնվի կինոթատրոնների էկրաններին։ Սկզբում նախատեսված ամսաթվին՝ հոկտեմբերի 18-ին, «Ջունգլիների գրքի» «մռայլ» էկրանավորումը թողարկել չեն հասցնի, և ֆիլմը լույս կտեսնի սթրիմինգային ծառայությամբ միայն 2019 թվականին։ Սերքիսի խոսքով՝ մանուկը կխուսափի այլ ֆիլմերի հետ համեմատումից, իսկ «Մաուգլիի» հեղինակները կմշակեն ֆիլմն առանց շտապելու և առանց ճնշումների։ Netflix-ը հրապարակել է ֆիլմի թրեյլերը 2018 թվական նոյեմբերի 9-ին։ Այդ ժամանակ էլ հայտնի է դարձել, որը ֆիլմը թողարկվելու է 2018 թվականի դեկտեմբերի 7-ին։

## Ծանոթագրություններ

## Արտաքին հղումներ
* «Մաուգլի» ֆիլմը Netflix կայքում
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2018 դրամա ֆիլմեր
Կատեգորիա:2018 ֆիլմեր
Կատեգորիա:Netflix-ի արտադրության ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Բրիտանական արկածային ֆիլմեր
Կատեգորիա:Ռեդյարդ Քիփլինգի ստեղծագործությունների էկրանավորումներ
Կատեգորիա:Ֆիլմեր երեխաների մասին
Կատեգորիա:Ֆիլմեր կենդանիների մասին
Կատեգորիա:Ֆիլմեր որբերի մասին
Իվան Բաշև

**Իվան Բաշև** (, ), բուլղար քաղաքական գործիչ, Բուլղարիայի կոմունիստական կուսակցության անդամ, Տոդոր Ժիվկովի և Ստանկո Տոդորովի կառավարությունների Բուլղարիայի արտաքին գործերի նախարար (1962-1971)։

Բանաստեղծուհի Միրյանա Բաշևայի հայրն է։

## Կենսագրություն
Իվան Բաշևը ծնվել է 1916 թվականի փետրվարի 24-ին Սոֆիայում։ Իրավունք է սովորել Սոֆիայի համալսարանում, որտեղ 1943 թվականին դիպլոմ է ստացել։ Այդ շրջանում մասնակցել է Բուլղարիայի կոմունիստական ժողովրդական ուսանողական միությոնում։ 1943 թվականին ձերբակալվել է և որոշ ժամանակ անցկացրել է Ենիկայի ճամբարում։ 1944 թվականի սեպտեմբերի 9-ի հեղաշրջումից անմիջապես հետո ընգրկվել է ԲԿՄԱ-ի ժառանգներից մեկի՝ վերստեղծված «Չավդար» ֆուտբոլային ակումբի ղեկավարության մեջ։

1946 թվականին Բաշևը դարձել է Բուլղարիայի կոմունիստական կուսակցության անդամ, իսկ 1948 թվականից մինչև 1951 թվականը եղել է Փարիզի Դեմոկրատական երիտասարդության համաշխարհային ֆեդերացիայի քարտուղար և Ազգային երիտասարդության միության կենտրոնական կոմիտեի անդամ։ 1951 թվականից մինչև 1956 թվականը եղել է Դիմիտրովյան կոմունիստական երիտասարդական միության կենտրոնական կոմիտեի անդամ։

1957 թվականից մինչև 1961 թվականը Իվան Բաշևը աշխատել է Կրթության և մշակույթի նախարարությունում, որտեղ հասել է նախարարի առաջին տեղակալի պաշտոնի։ 1961-1962 թվականներին եղել է արտաքին գործերի նախարարի տեղակալ։ 1962 թվականին դարձել է Բուլղարիայի կոմունիստական կուսակցության կենտրոնական կոմիտեի անդամ և արտաքին գործերի նախարար, և այդ պաշտոնը զբաղեցրել է մինչև իր մահը։

Իվան Բաշևը մահացել է 1971 թվականի դեկտեմբերի 13-ին Սոֆիայում՝ 55 տարեկան հասակում։

## Ծանոթագրություններ

## Արտաքին հղումներ
* Jordan Baev, ''Two Poles of the Cold War Confrontation in Europe: Bulgaria and the Nordic Countries'' 
*  Minutes of the Joint Session of the CC of the BCP and the Council of Ministers - Report on the PCC Meeting by the Bulgarian Foreign Minister (Ivan Bashev) /  Стенографски протокол на съвместното заседание на ЦК на БКП и МС, 26 януари 1965
* Bulgaria, Foreign relations of the US, 1964-1968, Volume XVII, Eastern Europe, Department of State, Washington, DC , nasser.bibalex.org
* catalog.lib.washington.edu:2082
* Bulgarian-Danish Relations, p.&nbsp;22, Europe 2001, issue 1, year XII, 2005

Կատեգորիա:Բուլղարիայի արտաքին գործերի նախարարներ
Կատեգորիա:Սոֆիայի համալսարանի շրջանավարտներ
Կատեգորիա:Բուլղարիայի քաղաքական գործիչներ
Կատեգորիա:Բուլղարացի դիվանագետներ